Document ID: 31994R1606

KOMISSION ASETUS (EY) N:o 1606/94,
annettu 1 päivänä heinäkuuta 1994,
Euroopan yhteisön sekä Bulgarian tasavallan ja Romanian välisillä sopimuksilla säädetystä tiettyjen vilja-alan tuotteiden vapautuksesta tuontimaksusta annetun asetuksen (EY) N:o 335/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskoh-taisista säännöistä 20 päivänä joulukuuta 1993 annetun neuvoston asetuksen (EY) N:o 3641/93(1) ja erityisesti sen 1 artiklan,
ottaa huomioon Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3642/93(2) ja erityisesti sen 1 artiklan,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(3), sellaisena kuin se on viimeksi muutettuna komission asetuksella (ETY) N:o 2193/93(4), ja erityisesti sen 9 artiklan,
sekä katsoo, että
Brysselissä 8 päivänä maaliskuuta 1993 allekirjoitettu yhteisön ja Bulgarian tasavallan välinen kauppaa ja kauppaan liittyviä toimenpiteitä koskeva väliaikainen sopimus(5) tuli voimaan 31 päivänä joulukuuta 1993; väliaikaisessa sopimuksessa määrätään tiettyjen vilja-alan tuotteiden tuon-timaksujen alentamisesta; tämä alentaminen tapahtuu asteittain ja tiettyjen määrien rajoissa,
Brysselissä 1 päivänä helmikuuta 1993 allekirjoitettu yhteisön ja Romanian välinen kauppaa ja kauppaan liittyviä toimenpiteitä koskeva väliaikainen sopimus(6) tuli voimaan 1 päivänä toukokuuta 1993; väliaikaisessa sopimuksessa määrätään tiettyjen vilja-alan tuotteiden tuontimaksujen alentamisesta; tätä alennusta sovelletaan asteittain ja tiettyjen määrien rajoissa,
yhteisön on niin ikään tehnyt lisäpöytäkirjat Bulgarian ja Romanian kanssa; näissä pöytäkirjoissa määrätään mai-nituissa sopimuksissa määrättyjen myönnytysten käyttöön-otosta 1 päivästä heinäkuuta 1994 alkaen, on siis tarpeen mukauttaa määrät ja vilja-alan tuontimaksujen alennukset, jotka tulevat voimaan mainittuna päivänä, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Väliaikaisten sopimusten 15 artiklan 2 ja 4 kohdan mukaisesti tämän asetuksen liitteessä luetellut Bulgarian tasavallasta ja Romaniasta peräisin olevat tuotteet saavat osittaisen vapautuksen tuontimaksuista kyseisessä liitteessä olevien määrien ja alennusprosenttien rajoissa.
Väliaikaisten sopimusten pöytäkirjan mukaisesti vapaaseen liikkeeseen yhteisön sisämarkkinoille luovutettaviin tuotteisiin on liitettävä viejämaan toimivaltaisten viranomaisten antaman EUR.1-todistuksen alkuperäiskappale.
2 artikla
1 Tuontitodistuksia koskevat lupahakemukset jätetään kunkin jäsenvaltion toimivaltaiselle viranomaiselle jokaisen kuukauden toisena maanantaina viimeistään kello 13 Brysselin aikaa.
Todistuksia koskevat hakemukset eivät voi koskea määrää, joka on suurempi kuin kyseisen tuotteen tuonnille kyseisenä vuonna käytettävissä oleva määrä.
2 Jäsenvaltiot toimittavat tuontitodistuksia koskevat hakemukset komissiolle teleksin tai telekopion välityksellä niiden jättöpäivänä viimeistään kello 18 Brysselin aikaa.
Nämä tiedot on toimitettava erillään muita vilja-alan tuontitodistushakemuksia koskevista tiedoista.
3 Jos tuontitodistuksia koskevat hakemukset koskevat vuosikiintiön määriä suurempaa määrää, komissio vahvistaa yhtenäisen alennuskertoimen viimeistään hakemusten jättöpäivää seuraavana kolmantena työpäivänä haetuille määrille. Todistusta koskeva hakemus voidaan peruuttaa yhden työpäivän määräajassa alennuskertoimen vahvistamis-päivästä alkaen.
4 Todistukset annetaan viidentenä työpäivänä hakemus-ten jättöpäivästä alkaen, sanotun kuitenkaan rajoittamatta 3 kohdan soveltamista.
5 Poiketen siitä, mitä asetuksen (ETY) N:o 3719/88 21 artiklan 1 kohdassa säädetään, luvan voimassaoloaika lasketaan sen tosiasiallisesta antopäivästä alkaen.
3 artikla
Poiketen siitä, mitä asetuksen (ETY) N:o 891/89 8 artiklan 1 kohdassa säädetään, tuontitodistukset ovat voimassa niiden antopäivästä luvan antokuukautta seuraavan kolmannen kuukauden loppuun asti.
4 artikla
Poiketen siitä, mitä asetuksen (ETY) N:o 3719/88 8 artiklan 4 kohdassa säädetään, vapaaseen liikkeeseen luovutettu määrä ei saa olla suurempi kuin tuontitodistuksen kohdissa 17 ja 18 mainittu määrä. Tätä varten kyseisen luvan ruutuun 19 merkitään luku "0".
5 artikla
Tuotavan tuotteen, joka saa 1 artiklassa säädetyn tuontimaksun alennuksen, tuontitodistusta koskevassa hakemuksessa ja todistuksessa on oltava:
a) ruudussa 8 sen maan nimi, josta tuote on peräisin;
b) ruudussa 20 yksi seuraavista merkinnöistä:
"Reglamento (EG) n° 1606/94;
Forordning (EF) nr. 1606/94;
Verordnung (EG) Nr. 1606/94;
Káíïíéóìüò (EK) áñéè. 1606/94;
Regulation (EC) No 1606/94;
Règlement (CE) n° 1606/94;
Regolamento (CE) n. 1606/94;
Verordening (EG) nr. 1606/94;
Regulamento (CE) n° 1606/94;
Asetus (ETY) N:o 585/92."
Todistus velvoittaa tuontiin kyseisestä maasta.
Lisäksi tuontitodistuksen ruudussa 24 on oltava sovellettavan tuontimaksun alennusprosentin mukaisesti yksi seuraavista merkinnöistä:
"Exacción reguladora reducida un 60 %;
Nedsættelse af importafgiften med 60 %;
Ermäâigung der Abschöpfung um 60 %;
MåéùìÝíç åéóöïñÜ êáôÜ 60 %;
Levy reduction 60 %;
Prélèvement réduit de 60 %;
Prelievo ridotto del 60 %;
Met 60 % verlaagde heffing;
Direito nivelador reduzido de 60 %;
Tuontimaksu alennettu 60 prosentilla."
6 artikla
Poiketen siitä, mitä asetuksen (ETY) N:o 891/91 12 artiklan a ja b alakohdissa säädetään, tässä asetuksessa säädettyihin tuontitodistuksiin liittyvä vakuus on 25 ecua tonnia kohti.
7 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä heinäkuuta 1994.

Labels: 3
17
18
6